als_Latn dik_Latn sag_Latn
Pak ditë më parë u nda nga jeta miku, shoku, mësuesi, poeti i këngës popullore dibrane, studiuesi, njeriu i mirë, familjari i shkëlqyer Naim Plaku. Një barrë shumë të rëndë mora përsipër, si një ish nxënës i juaj, një barrë të cilën kurrë nuk do ta kisha dëshirë ta mbajë mbi supe, se isha mësuar që për të tilla fjalë te ju drejtohesha vetëm ju, e ju do ti shkruani ashtu siç dinit vetëm ju. Megjithatë, me shumë dhimbje u përpoqa të shkruaj disa rreshta për ty se ty, nuk të dalin mijëra të tilla që ke shkruar, e jo këto fjalët e mia. Mësues Naimi, u lind në Sllatinë në vitin 1940, siç ishte Shemsiu. Në 1958 mbaroi shkollën e mesme pedagogjike në Peshkopi dhe shërbeu si mësues në shkolla të ndryshme të Dibrës. Kalvari i vështirësive të atyre viteve nuk do ti ndahej për asnjë çast mësues Naimit. Do të përballej me transferime të padrejta, me censurën e shkrimeve, me moslejimin e pjesëmarrjes në veprimtari kombëtare e sidomos ato ndërkombëtare. Por si gjithmonë ai do të triumfonte mbi këto padrejtësi vetëm me talentin e vullnetin e tij të pashoq. Pas përfundimit të studimeve të Larta për Gjuhë e Letërsi, si mësues i pasionuar dhe i talentuar ai dha një ndihmesë të çmuar në përmirësimin e nivelit të mësimdhënies në lëndët e gjuhë letërsisë, duke qenë aktiv në botimet pedagogjike, në artikujt studimorë e trajtesa të veçanta për problemet e gjuhës letrare shqipe ne shkolla. Shkolla e mesme e Sllovës u bë një qendër e rëndësishme e përhapjes së përvojës së përparuar që finalizoheshin me seminare e simpoziume të mbështetura nga Instituti i Gjuhës e i Letërsisë, si një bashkëpunëtorë i ngushtë të këtij Instituti. Po Naim Plaku nuk ishte vetëm mësues. Naim Plaku ishte një0 prind model, ai rriti dhe edukoi e u përpoq në maksimum për arsimimin e fëmijëve të tij të dashur e këtë e realizoi. Ai ishte një mik i mirë, një shok si ai. E për këtë ai nuk do të harrohet kurrë. Po Naim Plaku ishte proza me botimet e tij si Fllad e frulliz, Kreshtat e Korabit, Po të mos ishte Drini, Krojet e Zanave ,Trandafila në mermer, e së fundi Sllatina. Naim Plaku ishte poezia, ishte teksti, ishte melodia e këngëve epike e lirike, burimi i folklorit dibran. Zëri i bilbilave të Dibrës, Qerim Sula, Arif Vladi, Liri Rasha, Caje Poleshi, Shaban Mziu, Sherif Dervishi, Vera Laçi, Dritan Jashari e shumë e shumë të tjerë do të gjëmonte nga fjala hekurt por edhe e butë e mësues Naimit. Me rastin e 70 vjetorit të lindjes së mësues Naimit në veprimtarinë që u zhvillua në TOB, zoti Ali Ahmeti, do të ngrihej në këmbë dhe do ti drejtohej mësues Naimit me këto fjalë: “ Paske një trup të vogël, po me fjalën tënde të madhe, ne jemi hedhur në luftë”. I tillë ka qenë kontributi i poetit Naim Plaku në luftën për liri e pavarësi të shqiptarëve kudo që janë.
Vdekja e Naim Plakut është një humbje e madhe për letërsinë dhe artin. Muzikantët e këngëtarët Dibranë do ta ndjejnë shumë mungesën e tij. Me poezinë e tij e lehtësonte punën e krijueseve kompozitorë. Ai do të ngelet i paharruar në mendjet dhe zemrat e të gjithëve që me vargun e tij poetik ka hyrë në shpirtin e çdo shqiptari. Mirënjohje e nderim përjetësisht veprës së tij.
Familjes, ne, kolegëve të tij artistë ,miqve dhe shokëve, Dibrës dhe dibranëve na humbi njeriu më i mirë, ose siç i kemi thënë deri tani poeti i këngës dibrane.
Në librin “Trandafila mbi mermer” mësues Naimi shkruan se loti shërohet me lot dhe ne sot do derdhim lot për mësues Naimin, duke mos e harruar kurrë se atë nuk e harrojnë mijrat e vargjeve të cilat sa here që i dëgjojmë do te kemi pranë mësues Naimin. Unë dhe ju kemi humbur një mësues, një artist, një bashkëpunëtor të palodhur me gjithë sëmundjen që e rëndonte pasi mua më është mbyllur një derë ,ku shpesh trokisja, e ajo do të ishte gjithmonë e hapur. U preftë në paqe shpirti i tij. U preftë në paqe, se sa qe gjallë vetëm paqe e harmoni kërkoi mes njerëzve. I përjetshëm do të mbetet kujtimi dhe vepra e poetit të këngës Naim Plaku.
Autori është drejtori i Qendrës Kulturore në Bashkinë Kamëz
Kush ishte Naim Plaku?
Naim Plaku ka qenë një ndër më mësuesit më të talentuar e më të dalluar në rrethin e Dibrës, merita që janë njohur dhe janë pasqyruar në karakteristikat e tij të punës, por që nuk janë vlerësuar për rrethanat politike të familjes së tij kohën e diktaturës. Ka dhënë kontribut të shquar në mësimdhënie dhe në edukimin e brezit të ri, të vlerësuar nga personalitet më në zë të pedagogjisë e gjuhësisë shqiptare, si profesorët Eqrem Çabej, Mahir Domi, Androkli Kostallari, Qemal Haxhihasani etj. Ka botuar shumë artikuj shkencorë për çështje të gjuhës, të folklorit e mësimdhënies në shtypin periodik si “Mësuesi”, “Studime pedagogjike”, “Studime filologjike”, “Gjuha jonë” etj. Ka qenë bashkëpunëtor i Institutit të Gjuhësisë dhe Institutit të Kulturës Popullore, ka marrë pjesë në shumë ekspedita kërkimore shkencore për mbledhjen e leksikut, të folklorit etj., në vise të ndryshme të Shqipërisë që janë përfshirë edhe në botimet e këtyre institucioneve. Si mësues i gjuhës e letërsisë shqipe ka arritur rezultate të shkëlqyera, sidomos në përgatitjen e talenteve të reja, në punët shkencore studimore.
Veçanërisht një kontribut të çmuar ka dhënë në fushën e kulturës dhe të artit, si krijues, si gjurmues e hulumtues i folklorit, duke i pasqyruar ato në veprimtaritë kulturore e në botime të veçanta folklorike. Që nga viti1973 është hartuesi i materialeve letrare dhe i platformave të Festivaleve Folklorike Kombëtare të grupit përfaqësues të Dibrës. Është krijuesi i shumicës së teksteve të këngëve të këngëtarëve të shquar dibran. Është autori i shumë këngëve për fëmijë dhe i shumë libreteve e skenarëve në veprimtaritë e kulturës masive. Shumë nga krijimet e tij poetike janë muzikuar e bëjnë jetë aktive skenike e mediatike. Ka botuar vëllimet “Fllad e frullizë”(2006), “Kreshtat e Korabit” (2006), “Po të mos ishte Drini…” (2008) “Krojet e Zanave”, “Folklor nga viset e Dibrës” (2010). Më 5 prill në Qendra Kulturore Kamëz, në sallën e kinemasë të Pallatit të Kulturës Kamëz u organizua një veprimtari i kushtuar promovimit të librit të fundit të z. Naim Plaku, titulluar “Sllatina”. Krijimtaria e këtij poeti të këngës dibrane është shumë e larmishme dhe e gjerë. Naim Plaku ka qenë një ndër më mësuesit më të talentuar e më të dalluar në rrethin e Dibrës, merita që janë njohur dhe janë pasqyruar në karakteristikat e tij të punës, por që nuk janë vlerësuar për rrethanat politike të familjes së tij kohën e diktaturës.
als_Latn als_Latn als_Latn als_Latn als_Latn als_Latn als_Latn als_Latn